(1) Τα κράτη μέλη δύνανται επίσης να καθορίζουν μια μέγιστη περιεκτικότητα σε φθόριο ίση προς 1,25 % της περιεκτικότητας σε φωσφορικά άλατα. (2) Περιεκτικότητα σε φθόριο ανά ποσοστιαία μονάδα φωσφόρου. (3) TEF της ΠΟΥ για την αξιολόγηση του κινδύνου για τον άνθρωπο με βάση τα συμπεράσματα της συνεδρίασης της Παγκόσμιας Οργάνωσης Υγείας στη Στοκχόλμη της Σουηδίας, 15-18 Ιουνίου 1997 [(Van den Berg et al., 1998) Toxic Equivalency Factors (TEFs) for PCBs, PCDDs, PCDFs for Humans and for Wildlife. Environmental Health Perspectives, 106(12), 775]. (4) Ανώτατα όρια συγκεντρώσεων· τα ανώτατα όρια συγκεντρώσεων υπολογίζονται υποθέτοντας ότι όλες οι τιμές των διαφόρων ουσιών κάτω του ορίου ποσοτικού προσδιορισμού είναι ίσες με το όριο ποσοτικού προσδιορισμού. (5) Το ξεχωριστό ανώτατο επίπεδο για τις διοξίνες (PCDD/F) θα εξακολουθήσει να εφαρμόζεται προσωρινά. Τα προϊόντα που προορίζονται για τη διατροφή των ζώων, τα οποία αναφέρονται στο σημείο 27α, πρέπει να συμμορφώνονται, κατά τη διάρκεια αυτής της προσωρινής περιόδου, με τα ανώτατα επίπεδα για τις διοξίνες και με τα ανώτατα επίπεδα για το σύνολο των διοξινών και των παρόμοιων με τις διοξίνες PCB. (6) Τα νωπά ψάρια που παραδίδονται άμεσα και χρησιμοποιούνται χωρίς ενδιάμεση επεξεργασία για την παραγωγή ζωοτροφών για γουνοφόρα ζώα δεν υπόκεινται στα ανώτατα επίπεδα, ενώ τα ανώτατα επίπεδα 4,0 ng WHO-PCDD/F-TEQ/kg προϊόντος και 8,0 ng WHO-PCDD/F-PCB-TEQ/kg προϊόντος εφαρμόζονται στα νωπά ψάρια που χρησιμοποιούνται για την άμεση σίτιση των ζώων συντροφιάς, των ζώων ζωολογικών κήπων και των ζώων τσίρκων. Τα προϊόντα, οι μεταποιημένες ζωικές πρωτεΐνες που παράγονται από τα εν λόγω ζώα (γουνοφόρα ζώα, ζώα συντροφιάς, ζώα ζωολογικών κήπων και ζώα τσίρκων) δεν μπορούν να εισέλθουν στην τροφική αλυσίδα και δεν μπορούν να χορηγηθούν για τη σίτιση εκτρεφόμενων ζώων τα οποία φυλάσσονται, παχύνονται ή αναπαράγονται για την παραγωγή τροφίμων. (7) Τα μέγιστα ποσοστά περιεκτικότητας αναφέρονται σε σύνολα περιεκτικότητας αρσενικού. (8) Κατόπιν αίτησης των αρμόδιων αρχών, ο υπεύθυνος πρέπει να προβαίνει σε ανάλυση για να αποδείξει ότι η περιεκτικότητα σε ανόργανο αρσενικό είναι κατώτερη των 2 ppm. Αυτή η ανάλυση είναι ιδιαίτερα σημαντική στην περίπτωση του θαλάσσιου φυκιού Hizikia fusiforme. (9) Η χλωρή νομή περιλαμβάνει προϊόντα που προορίζονται για ζωοτροφές, όπως σανό, ενσιρωμένη χορτονομή, φρέσκο χόρτο κ.λπ. … (10) Οι τιμές μέγιστης περιεκτικότητας αναφέρονται σε αναλυτικό προσδιορισμό του μολύβδου, και η εκχύλιση πραγματοποιείται σε νιτρικό οξύ (5 % w/w) για 30 λεπτά σε θερμοκρασία βρασμού. Μπορούν να εφαρμοστούν ισοδύναμες διαδικασίες εκχύλισης για τις οποίες μπορεί να αποδειχθεί ότι έχουν ίση απόδοση εκχύλισης. (11) Οι περιεκτικότητες θα αναθεωρηθούν στις 31 Δεκεμβρίου 2007 με σκοπό τη μείωση των μέγιστων τιμών. (12) Οι τιμές μέγιστης περιεκτικότητας αναφέρονται σε αναλυτικό προσδιορισμό του φθορίου, και η εκχύλιση πραγματοποιείται με υδροχλωρικό οξύ 1 N για 20 λεπτά σε θερμοκρασία περιβάλλοντος. Μπορούν να εφαρμοστούν ισοδύναμες διαδικασίες εκχύλισης για τις οποίες μπορεί να αποδειχθεί ότι έχουν ίση απόδοση εκχύλισης. (13) Οι τιμές μέγιστης περιεκτικότητας αναφέρονται σε αναλυτικό προσδιορισμό του καδμίου, όπου η εκχύλιση πραγματοποιείται σε νιτρικό οξύ (5 % w/w) για 30 λεπτά σε θερμοκρασία βρασμού. Μπορούν να εφαρμοστούν ισοδύναμες διαδικασίες εκχύλισης για τις οποίες μπορεί να αποδειχθεί ότι έχουν ίση απόδοση εκχύλισης. (14) Χωριστά ή σε συνδυασμό, εκφραζόμενη ως dieldrin. (15) Ανώτατο όριο για aldrin και dieldrin, χωριστά ή σε συνδυασμό, εκφραζόμενη ως dieldrin. (16) Σύστημα αρίθμησης σύμφωνα με την ταξινόμηση Parlar, με πρόθεμα είτε την ένδειξη «CHB» ή «Parlar»: — CHB 26: 2-ενδο,3-εξω,5-ενδο, 6-εξω, 8,8,10,10-οκταχλωροβορνάνη, — CHB 50: 3-ενδο,5-εξω,6-ενδο, 10-εξω, 8,8,10,10-εννεαχλωροβορνάνη, — CHB 62: 2,2,5,5,8,9,9,10,10-εννεαχλωροβορνάνη. (17) Τα όρια θα αναθεωρηθούν έως τις 31 Δεκεμβρίου 2007 με σκοπό τη μείωση των ανώτατων ορίων. (18) Οι τιμές θα αναθεωρηθούν έως τις 31 Δεκεμβρίου 2008 με σκοπό τη μείωση των μέγιστων τιμών. (19) Με τη επιφύλαξη των επιτρεπόμενων επιπέδων στο πλαίσιο του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων. (20) Το ανώτατο όριο της ουσίας στο προμείγμα είναι η συγκέντρωση που δεν συνεπάγεται επίπεδο της ουσίας υψηλότερο από το 50 % των ανώτατων ορίων που προβλέπονται για τις ζωοτροφές, όταν ακολουθούνται οι οδηγίες χρήσης του προμείγματος.